פתיאלי אורנים

**פְּתִיאֵלִי אֳרָנִים** (שם מדעי: *Pinicola enucleator*) הוא מין של ציפור שיר ממשפחת הפרושיים. זהו המין היחיד בסוג *Pinicola*. הוא מצוי ביערות מחטניים ברחבי אלסקה, ההרים המערביים של ארצות הברית, קנדה, ובפנוסקנדיה התת-ארקטית ולרוחב האזור הפלארקטי עד סיביר. זהו מין אוכל פירות, במיוחד בחורף, המעדיף פירות קטנים, כגון של בן-חוזרר. בשל השונות בזמינות הפירות משתנה משנה לשנה, פתיאלי אורנים הוא אחד ממיני הציפורים היציבות באזור התת-ארקטיות רבות המפגינים תופעת התפרצות . בשנות התפרצות, פרטים יכולים לנדוד למרחקים ארוכים בחיפושם אחר שפע מזון מספק, והם נצפים רחוק יותר דרומה או בגבהים נמוכים יותר ממה שאופייני לשנים בהם שפע מזון זמין.

## טקסונומיה ואטימולוגיה
פתיאלי האורנים תואר רשמית בשנת 1758 על ידי חוקר הטבע השוודי קארל לינאוס במהדורה העשירית של *[[מערכת הטבע|Systema Naturae]]* שלו תחת השם המדעי *Loxia enucleator*. המקום ממנו נאסף הטיפוס של המין הוא שוודיה. זהו המין היחיד שהוצב בסוג *Pinicola*, שהוקם בשנת 1808 על ידי האורניתולוג הצרפתי לואי-פייר וייו.

שם הסוג *Pinicola* משלב בין *pinus* מלטינית שפירושו "עץ אורן" ו-*colere* שפירושו "לגור". שם המין הספציפי *enucleator* גם הוא מלטינית, מהמילה *enucleare* שפירושה "להסיר את הגרעין".

פתיאלי אורנים הוא טקסון אחות לאדמוניות שבסוג *Pyrrhula*. המין ורדית אדומת-ראש ( *Carpodacus subhimachalus* ) הוצבה בעבר גם היא בסוג *Pinicola,* אך הועברה לסוג ורדית (''Carpodacus'') בהתבסס על תוצאות מחקרים פילוגנטיים של רצפי DNA מיטוכונדריאלים וגרעיניים שפורסמו בשנים 2012 ו-2013.

### תת-מינים
ישנם שמונה תת-מינים מוכרים:
* *P. e. enucleator* (לינאוס, 1758) – מסקנדינביה עד למרכז סיביר
* *P. e. kamtschatkensis* ( דיבובסקי, 1883) – צפון-מזרח סיביר
* *P. e. sakhalinensis* בוטורלין, 1915 – סחלין והאיים הקוריליים, צפון יפן
* *P. e. flammula* הומייר, 1880 – חוף הים של דרום אלסקה ומערב קנדה
* *P. e. carlottae* אלן ברוקס, 1922 – איי המלכה שרלוט (בסמוך מערב קנדה)
* *P. e. montana* ריג'ווי, 1898 – בפנים הארץ מדרום-מערב קנדה עד מערב-מרכז ארצות הברית
* *P. e. californica* פרייס, 1897 – מזרח קליפורניה
* *P. e. leucura* (מולר, 1776) – פנים הארץ המערבי של אמריקה הצפונית, ממרכז אלסקה עד מזרח קנדה וצפון ניו אינגלנד

## תיאור
זהו אחד המינים הגדולים במשפחת הפרושיים: אורכו 20–25.5 ס"מ, משקלו 52–78 גרם (בממוצע 56.4 גרם), ומוטת כנפיו היו 33 ס"מ. בין המידות הסטנדרטיות, אורך הכנף הוא 10.2–11.6 ס"מ, אורך הזנב הוא 7.8–9.5 ס"מ, אורך המקור הוא 1.4–1.65 ס"מ, ואורך השרשכף הוא 1.9–2.3 ס"מ. לבוגרים יש זנב ארוך, שחור וממוזלג; הכנפיים שחורות עם פסי כנף לבנים; ומקור חרוטי ושחור. המין מפגין דו-צורתיות זוויגית בולטת: לזכרים בוגרים יש ראש וגוף בגוון אדום-ורדי בולט (בכמות משתנה בהתאם לתת-מין), ואילו לנקבות הבוגרות צבע צהוב-זיתי בראש ובעל-שת ואפור בגב ובחלקים התחתונים. לצעירים יש ניצוי עם פחות ניגוד בסך הכל, עם מראה מרוט כשהם בחילוף של נוצות הראש הצבעוניות.

### קולות
לקריאות שלו יש שונות גאוגרפית בהתאם לאוכלוסיות ולתת-מינים, והן כוללות שריקות "פוי פוי פוי" או "צ'י-ולי". השירה היא קטע מוזיקלי קצר.

## תפוצה ובית גידול
הפתיאלים מקננים ביערות הבוריאליים של צפון אירואסיה וצפון אמריקה, ובדרך כלל נשארים כיציבים ליד אזורי הקינון שלהם או נודדים למרחקים קצרים יחסית לקצוות הדרומיים של היערות. במהלך שנות התפרצות, יותר פרטים נודדים ליערות בוריאליים דרומיים יותר, וחלקם מדרימים אף יותר. בעולם החדש, בשנים כאלה ניתן לצפות בהם דרומית בהרבה לתפוצתם החורפית האופיינית, שהוא צפון אזור האגמים הגדולים וצפון ניו אינגלנד בארצות הברית. הוא מזדמן נדיר למדי בחלקים הממוזגים של אירופה.

## אקולוגיה והתנהגות
בית הגידול של פתיאלי האורנים הוא יערות מחט. הם בונים את קינם על ענף אופקי או במזלג של עצי מחט. זהו מין יציב ברוב תפוצתו; בצפון הרחוק או כאשר בשנים בהן זמינות המזון דלה, הם עשויים לנדוד דרומה יותר. בעונת הקינון שני הזוויגים מפתחים שקים גורליים בהם הם משתמשים לאחסון זרעים לשם האכלתם של הצעירים.

הפתיאלים משחרים מזון על עצים ושיחים. הם אוכלים בעיקר זרעים, ניצנים, פירות יער וחרקים. מחוץ לעונת הקינון, הם ניזונים לרוב בלהקות.

## סטטוס
למין זה טווח תפוצה נרחב ביותר ואוכלוסייה גדולה המוערכת בלמעלה מ-4,000,000 פרטים ברחבי העולם. נצפתה מגמת ירידה באוכלוסייה העולמית, אך היא לא נחשבת לחדה דיה כדי להחשיבו למין בסכנת הכחדה, ועל-כן מסווג אותו ה-IUCN במצב שימור "ללא חשש".

על אף האמור לעיל, בצפון אמריקה נצפתה ירידה משמעותית באוכלוסיית המין של כ-72.5% ב-40 השנים האחרונות.

## גלריה

קובץ:Pine Grosbeak (Pinicola enucleator) (13667564073).jpg|זכר בוגר
קובץ:Pine Grosbeak (Pinicola enucleator) (13667523155).jpg|זכר בוגר במבט חזיתי; ניתן להבחין בזנב הממוזלג
קובץ:Pinicola enucleator5.jpg|טקסט=Immature male|זכר מתבגר
קובץ:Pine Grosbeak, Pinicola enucleator, adult male.jpg|זכר בוגר ניזון מפרי עץ תפוח בר
קובץ:Pine Grosbeak, Pinicola enucleator, adult female.jpg|נקבה בוגרת ניזונה מפרי עץ תפוח בר
קובץ:Pine grosbeak ely 2.18.24 DSC 5342-topaz-denoiseraw-sharpen.jpg|נקבה ניזונה מפירות בן-עוזרר
קובץ:Pine Grosbeak (with Common Redpoll).jpg|הפתיאלי הוא מהגדולים שבפרושיים; כאן לצד תפוחית צפונית להשוואה
קובץ:Pine Grosbeak - Flickr - GregTheBusker.jpg|מבקר נפוץ במתקני האכלה לציפורים, בתמונה זכר ונקבה במינסוטה
קובץ:Pinicola enucleator MHNT.ZOO.2010.11.220 Suomussalmi Naurois.jpg|טקסט=Eggs of Pinicola enucleator MHNT|ביצים של פתיאלי אורנים, מאוסף מוזיאון טולוז
קובץ:Pinicola enucleator CT2.ogv|סרטון של זכר ניזון במתקן האכלה בקנדה
קובץ:Pinicola enucleator CT.ogv|סרטון של נקבה ניזונה במתקן האכלה בקנדה


## קישורים חיצוניים

## הערות שוליים
### ביאורים

### מקורות

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:פרושיים
קטגוריה:ארצות הברית: עופות
קטגוריה:קנדה: עופות
קטגוריה:פינלנד: עופות
קטגוריה:שוודיה: עופות
קטגוריה:נורווגיה: עופות
קטגוריה:רוסיה: עופות